# Eiropas Savienības C 248A/2022

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 248A |
| | |
| Izdevums latviešu valodā | Informācija un paziņojumi | 65. gadagājums2022. gada 30. jūnijs |

ISSN 1977-0952

Eiropas Savienības

Oficiālais Vēstnesis

C 248A

Izdevums latviešu valodā

Informācija un paziņojumi

65. gadagājums2022. gada 30. jūnijs

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Padome |
| 2022/C 248 A/01 | Paziņojums par vakanci CONS/AD/179/22 | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Padome

2022/C 248 A/01

Paziņojums par vakanci CONS/AD/179/22

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Padome

| 30.6.2022 | LV | Eiropas Savienības Oficiālais Vēstnesis | CA 248/1 |
| --- | --- | --- | --- |

30.6.2022

LV

Eiropas Savienības Oficiālais Vēstnesis

CA 248/1

---

Paziņojums par vakanci CONS/AD/179/22

(2022/C 248 A/01)

VISPĀRĪGA INFORMĀCIJA

| Departaments | LIFE.5 Veselība |
| --- | --- |
| Darba vieta | Brisele, Justus Lipsius ēka |
| Amata nosaukums | Direktors |
| Funkciju grupa un pakāpe | AD 14 |
| Vajadzīga drošības pielaide | NĒ |
| PIETEIKUMU IESNIEGŠANAS TERMIŅŠ | 2022. gada 13. jūlijs plkst. 12.00 (pusdienlaiks) (pēc Briseles laika) |

Departaments

LIFE.5 Veselība

Darba vieta

Brisele, Justus Lipsius ēka

Amata nosaukums

Direktors

Funkciju grupa un pakāpe

AD 14

Vajadzīga drošības pielaide

NĒ

PIETEIKUMU IESNIEGŠANAS TERMIŅŠ

2022. gada 13. jūlijs plkst. 12.00 (pusdienlaiks) (pēc Briseles laika)

Kas mēs esam?

Padomes Ģenerālsekretariāts (PĢS) palīdz Eiropadomei un ES Padomei un to darba sagatavošanas struktūrām visās to darbības jomās. Ģenerālsekretāra vadībā tas sniedz konsultācijas un atbalstu Eiropadomei, Padomei un to prezidentvalstīm visās darbības jomās, tostarp saistībā ar politiskām un juridiskām konsultācijām, koordinēšanas darbu ar citām iestādēm, kompromisu izstrādi, uzraudzību, kā arī darbu ar visiem praktiskajiem aspektiem, kas ir nepieciešami labai Eiropadomes un Padomes darba sagatavošanai un norisei.

Lauksaimniecības, zivsaimniecības, sociālo lietu un veselības aizsardzības ģenerāldirektorāts (DG LIFE) koordinē Lauksaimniecības un zivsaimniecības padomes sastāva, kas tiekas aptuveni desmit reizes gadā, un Nodarbinātības, sociālās politikas, veselības un patērētāju tiesību aizsardzības padomes (EPSCO) sastāva, kas tiekas četras reizes gadā, sanāksmju organizēšanu.

DG LIFE sastāv no pieciem direktorātiem: LIFE.1 – nodarbojas ar lauksaimniecības jautājumiem (SCA – Īpašā lauksaimniecības komiteja); LIFE.2 – nodarbojas ar zivsaimniecības jautājumiem; LIFE.3 – nodarbojas ar veterinārajiem un augu veselības un pārtikas un mežsaimniecības jautājumiem; LIFE.4 – nodarbojas ar nodarbinātības un sociālās politikas jautājumiem; LIFE.5 – nodarbojas ar veselības aizsardzības jautājumiem; visas struktūrvienības ir pakļautas ģenerāldirektoram.

LIFE.5 direktorāts nodarbojas ar šādām politikas jomām: veselība, farmācijas preces, medicīnas ierīces un finansējums. Konkrētāk, direktorāts strādā ar leģislatīviem priekšlikumiem un politikas iniciatīvām un konsultē Padomes prezidentvalsti un Eiropadomes priekšsēdētāju par visiem šiem jautājumiem. Direktorāts palīdz sagatavot EPSCO padomi un Pastāvīgo pārstāvju komitejas un darba grupas attiecīgās sanāksmes, kurās izskata gan leģislatīvus, gan neleģislatīvus dosjē. Direktorāts arī sagatavo ES nostājas, kas jāieņem attiecīgajās starptautiskajās organizācijās (PVO, Eiropas Zāļu aģentūras valdes locekļu iecelšana).

Ko mēs piedāvājam?

Direktora amats LIFE.5 direktorātā ir izaicinājumiem bagāts amats politiski interesantā vidē, kas saistīta ar dažādām ieinteresētajām personām un augsti kvalificētiem darbiniekiem.

Ģenerālsekretāra vadībā jūs profesionāli pārvaldīsiet un koordinēsiet savu direktorātu un tā resursus, organizēsiet tā darbību un atbalstīsiet un motivēsiet darbam personālu. Jūs nodrošināsiet direktorāta sniegto pakalpojumu un paveikto darbu kvalitāti, kā arī efektīvu saziņu un sadarbību gan direktorāta iekšienē, gan visā ģenerāldirektorātā, kā arī ar citiem PĢS dienestiem.

Jūs sniegsiet augsta līmeņa konsultācijas Eiropadomei, Padomei, Pastāvīgo pārstāvju komitejai un to prezidentūrām, kā arī ģenerālsekretāram par politiskiem un procedūras jautājumiem attiecībā uz visiem direktorāta kompetencē esošo dosjē aspektiem. Jūs piedalīsieties sanāksmēs un attiecīgā gadījumā informatīvās sanāksmēs un/vai sarunās, lai panāktu kompromisus un rastu risinājumus. Šajā kontekstā jūs direktorāta kompetences jomās palīdzēsiet prezidentūrām sarunās un nodrošināsiet efektīvu saziņu un sadarbību ar ES iestādēm, aģentūrām un citām struktūrām.

Jūs definēsiet sasniedzamos mērķus un sniegsiet ieguldījumu to sasniegšanā, izstrādājot direktorāta darba programmu un nodrošinot pienācīgu tās īstenošanas uzraudzību.

Jūsu pienākumos būs arī uzsākt un uzraudzīt politikas analīzes darbības nolūkā sniegt konsultācijas attiecībā uz lēmumu pieņemšanu direktorāta kompetences jomās.

Jūs darbu varēsiet plānot un organizēt elastīgi, ievērojot darba laiku un sanāksmju grafiku direktorāta darbības jomā. Jūs un jūsu darbinieki varēsiet izmantot PĢS darba režīmu, tostarp teledarbu.

Reizēm (aptuveni piecas reizes gadā) ir paredzēti komandējumi uz ārvalstīm, parasti ES iekšienē.

Ko mēs meklējam?

Mēs meklējam vadītāju ar pieredzi ES politikas veidošanā un ES leģislatīvajā procesā un ar labām zināšanām par ES institucionālajiem jautājumiem. Zināšanas par direktorāta darbības jomām un Padomes lomas un darbības pārzināšana uzskatāma par priekšrocību.

No visiem vadītājiem PĢS tiek sagaidīts, ka viņi konsultē vadību un ieinteresētās personas, vada darbiniekus, pārvalda finanšu resursus un pārstāv PĢS. Informācija par to, kas konkrēti tiek sagaidīts, ir izklāstīta PĢS vispārējā vadītāja profilā (1).

Turklāt amata ieņēmējam ir jāpiemīt:

| — | spējai domāt un plānot stratēģiski, paredzēt un identificēt iespējamās problēmas un ierosināt īstenojamus risinājumus un kompromisus, |
| --- | --- |

—

spējai domāt un plānot stratēģiski, paredzēt un identificēt iespējamās problēmas un ierosināt īstenojamus risinājumus un kompromisus,

| — | spējai multikulturālā un daudzveidīgā vidē veicināt stipru komandas garu un prasmei virzīt, motivēt, un pilnvarot darbiniekus, būtisku uzmanību pievēršot personāla attīstībai, |
| --- | --- |

—

spējai multikulturālā un daudzveidīgā vidē veicināt stipru komandas garu un prasmei virzīt, motivēt, un pilnvarot darbiniekus, būtisku uzmanību pievēršot personāla attīstībai,

| — | diplomātijas spējai, jāzina, kad jābūt elastīgam un kad jābūt stingram, un jāpievērš uzmanība detaļām, nezaudējot skatījumu uz kopainu, |
| --- | --- |

—

diplomātijas spējai, jāzina, kad jābūt elastīgam un kad jābūt stingram, un jāpievērš uzmanība detaļām, nezaudējot skatījumu uz kopainu,

| — | spējai veicināt un uzturēt labas darba attiecības ar dažādiem iekšējiem un ārējiem partneriem, |
| --- | --- |

—

spējai veicināt un uzturēt labas darba attiecības ar dažādiem iekšējiem un ārējiem partneriem,

| — | spējai panākt kopīgas vienošanās vai mērķus, sniedzot mērķtiecīgas konsultācijas ieinteresētajām personām un efektīvi un konstruktīvi veicinot apspriedes, |
| --- | --- |

—

spējai panākt kopīgas vienošanās vai mērķus, sniedzot mērķtiecīgas konsultācijas ieinteresētajām personām un efektīvi un konstruktīvi veicinot apspriedes,

| — | spējai kopumā organizēt direktorāta darbu tā, lai ievērotu svarīgus termiņus un nodrošinātu taisnīgu darba slodzes sadali komandā un pēctecības plānošanu, |
| --- | --- |

—

spējai kopumā organizēt direktorāta darbu tā, lai ievērotu svarīgus termiņus un nodrošinātu taisnīgu darba slodzes sadali komandā un pēctecības plānošanu,

| — | spējai pārvaldīt pārmaiņas un atbalstīt personālu pārmaiņu procesā, |
| --- | --- |

—

spējai pārvaldīt pārmaiņas un atbalstīt personālu pārmaiņu procesā,

| — | izcilām komunikācijas prasmēm, tostarp savstarpējas saskarsmes prasmēm. |
| --- | --- |

—

izcilām komunikācijas prasmēm, tostarp savstarpējas saskarsmes prasmēm.

Ņemot vērā, ka PĢS īsteno mobilitātes politiku attiecībā uz saviem vadītājiem, kuriem, paredzams, būs plaša pieredze, kandidātiem būtu jāvēlas un jāspēj savas karjeras laikā PĢS strādāt dažādās jomās.

DARBĀ PIEŅEMŠANAS POLITIKA

Kandidātiem pieteikuma iesniegšanas brīdī ir jāatbilst šādām prasībām:

| a) | Vispārēji nosacījumi







  — | jābūt kādas Eiropas Savienības dalībvalsts valstspiederīgajam, |
| --- | --- | --- |

a)

Vispārēji nosacījumi

—

jābūt kādas Eiropas Savienības dalībvalsts valstspiederīgajam,

| — | jābūt pilntiesīgam pilsonim, |
| --- | --- |

—

jābūt pilntiesīgam pilsonim,

| — | jābūt izpildījušam visas saistības, kuras noteiktas ar tiesību aktiem par militāro dienestu. |
| --- | --- |

—

jābūt izpildījušam visas saistības, kuras noteiktas ar tiesību aktiem par militāro dienestu.

| b) | Īpaši nosacījumi







  — | jābūt akadēmiskajam grādam (2), |
| --- | --- | --- |

b)

Īpaši nosacījumi

—

jābūt akadēmiskajam grādam (2),

| — | jābūt vismaz piecpadsmit gadiem attiecīgas profesionālās pieredzes, un šajā laikā – vismaz trīs gadiem, kad faktiski pildīti vadības un organizatoriski pienākumi. Trīs gadi amatā ar nozīmīgiem koordinatora pienākumiem ir pielīdzināmi nepieciešamajai vadības pieredzei, |
| --- | --- |

—

jābūt vismaz piecpadsmit gadiem attiecīgas profesionālās pieredzes, un šajā laikā – vismaz trīs gadiem, kad faktiski pildīti vadības un organizatoriski pienākumi. Trīs gadi amatā ar nozīmīgiem koordinatora pienākumiem ir pielīdzināmi nepieciešamajai vadības pieredzei,

| — | tā kā PĢS iekšējā komunikācijā un tā komunikācijā ar citām iestādēm plaši izmanto angļu un franču valodu, kandidātam ir izcili jāpārvalda viena no šīm valodām un labi – otra. Citu ES oficiālo valodu zināšanas tiktu uzskatītas par priekšrocību. |
| --- | --- |

—

tā kā PĢS iekšējā komunikācijā un tā komunikācijā ar citām iestādēm plaši izmanto angļu un franču valodu, kandidātam ir izcili jāpārvalda viena no šīm valodām un labi – otra. Citu ES oficiālo valodu zināšanas tiktu uzskatītas par priekšrocību.

| NB! | Sekmīgajam kandidātam ir jābūt gatavam piedalīties PĢS vadības apmācībās. |
| --- | --- |

NB!

ATLASES PROCEDŪRA

Piemērotāko kandidātu atlasē iecēlējinstitūcijai palīdz konsultatīvā atlases komiteja. Konsultatīvajai atlases komitejai palīdzēs vērtēšanas centrs, ko vada ārēji darbā pieņemšanas konsultanti. Vērtēšanas centra sagatavotie ziņojumi attiecībā uz tā paša veida amatu zaudēs spēku divus gadus pēc dienas, kurā notika attiecīgā vērtēšana, vai dienā, kad beidzas pamatlīgums starp PĢS un attiecīgo novērtēšanas centru, atkarībā no tā, kurš datums ir agrāks.

Konsultatīvā atlases komiteja sākumā izvērtēs un salīdzinās visu kandidātu kvalifikāciju, pieredzi un motivāciju, balstoties uz viņu pieteikumiem. Balstoties uz šo salīdzinošo izvērtējumu, konsultatīvā atlases komiteja atlasīs savā ieskatā vispiemērotākos kandidātus, kurus uzaicinās uz pirmo interviju. Tā kā pirmās atlases pamatā ir pieteikumu salīdzinoša izvērtēšana, šai vakancei noteikto prasību izpilde negarantē uzaicināšanu uz pirmo interviju. No intervētajiem kandidātiem konsultatīvā atlases komiteja atlasīs kandidātus, kuri dosies uz vērtēšanas centru, kā arī uz otro interviju ar konsultatīvo atlases komiteju.

Atlases procedūra tiek provizoriski plānota šādi:

| — | gaidāms, ka intervijām atlasītie kandidāti tiks informēti līdz 2022. gada jūlija beigām, |
| --- | --- |

—

gaidāms, ka intervijām atlasītie kandidāti tiks informēti līdz 2022. gada jūlija beigām,

| — | paredzams, ka interviju pirmā kārta notiks 2022. gada septembra pirmajā pusē, |
| --- | --- |

—

paredzams, ka interviju pirmā kārta notiks 2022. gada septembra pirmajā pusē,

| — | pārbaudījumi novērtēšanas centrā ir plānoti 2022. gada septembra otrajā pusē, |
| --- | --- |

—

pārbaudījumi novērtēšanas centrā ir plānoti 2022. gada septembra otrajā pusē,

| — | paredzams, ka interviju otrā kārta notiks 2022. gada septembra beigās / oktobra pirmajā pusē. |
| --- | --- |

—

paredzams, ka interviju otrā kārta notiks 2022. gada septembra beigās / oktobra pirmajā pusē.

| NB! | Iepriekš minētais grafiks ir tikai orientējošs, un to var grozīt. |
| --- | --- |

NB!

JURIDISKAIS PAMATS

Šī vakance ir izsludināta visās Eiropas Savienības iestādēs un ārpus tām saskaņā ar Eiropas Savienības Civildienesta noteikumu (3) 29. panta 1. un 2. punktu.

PIETEIKŠANĀS KĀRTĪBA

Pieteikumu iesniegšanas termiņš ir 2022. gada 13. jūlijs plkst. 12.00 (pēc Briseles laika).

Pieteikumi tiks pieņemti tikai pa e-pastu, un tie līdz iesniegšanas termiņam ir jānosūta uz: “applications.management@consilium.europa.eu” (4). Novēloti pieteikumi netiks ņemti vērā.

Iepriekš minētā e-pasta adrese ir jāizmanto visai sarakstei, kas saistīta ar atlases procedūru (e-pasta tematā jābūt šādai atsaucei: CONS/AD/179/22 LIFE.5).

Pirms pieteikuma iesniegšanas kandidātiem ir rūpīgi jāpārbauda sava atbilstība prasībām, kas minētas iepriekš sadaļā “Darbā pieņemšanas politika”, lai izvairītos no automātiskas izslēgšanas no atlases procedūras.

Lai pieteikums būtu derīgs, tam jāpievieno šādi dokumenti pdf formātā (NB! netiks pieņemti dokumenti, kas ir bloķēti, aizsargāti ar paroli vai elektroniski parakstīti):

| a) | pareizi aizpildīta un datēta pieteikuma veidlapa (fails jānosauc šādi: “XXX (UZVĀRDS) – Application form.pdf”); lai lejupielādētu elektronisko pieteikuma veidlapu (angļu vai franču valodā), klikšķiniet uz turpmāk norādītās attiecīgās saites vai iekopējiet to savā pārlūkprogrammā (5):
  https://www.consilium.europa.eu/media/53249/gsc-application_form_senior_management_en.docx
  https://www.consilium.europa.eu/media/53248/gsc-application_form_senior_management_fr.docx |
| --- | --- |

a)

pareizi aizpildīta un datēta pieteikuma veidlapa (fails jānosauc šādi: “XXX (UZVĀRDS) – Application form.pdf”); lai lejupielādētu elektronisko pieteikuma veidlapu (angļu vai franču valodā), klikšķiniet uz turpmāk norādītās attiecīgās saites vai iekopējiet to savā pārlūkprogrammā (5):

https://www.consilium.europa.eu/media/53249/gsc-application_form_senior_management_en.docx

https://www.consilium.europa.eu/media/53248/gsc-application_form_senior_management_fr.docx

| b) | detalizēts curriculum vitae angļu vai franču valodā (nepievienojot fotogrāfijas), vēlams Europass formātā (https://europa.eu/europass/), kurā aptverta visa kandidāta karjera un cita starpā norādīta kandidāta kvalifikācija, valodu prasme, pieredze un pašreizējie darba pienākumi (fails jānosauc šādi: “XXX (UZVĀRDS) – CV.pdf”); |
| --- | --- |

b)

detalizēts curriculum vitae angļu vai franču valodā (nepievienojot fotogrāfijas), vēlams Europass formātā (https://europa.eu/europass/), kurā aptverta visa kandidāta karjera un cita starpā norādīta kandidāta kvalifikācija, valodu prasme, pieredze un pašreizējie darba pienākumi (fails jānosauc šādi: “XXX (UZVĀRDS) – CV.pdf”);

| c) | motivācijas vēstule angļu vai franču valodā (fails jānosauc šādi: “XXX (UZVĀRDS) – Motivation letter.pdf”); |
| --- | --- |

c)

motivācijas vēstule angļu vai franču valodā (fails jānosauc šādi: “XXX (UZVĀRDS) – Motivation letter.pdf”);

| d) | izglītību apliecinošu diplomu kopijas un ar profesionālo pieredzi saistītu dokumentu un sertifikātu kopijas, sagrupējot tās vienā pdf dokumentā. Nepietiek ar to, ka tiek iesūtīts vienīgi b) punktā minētais curriculum vitae. Apliecinošajiem dokumentiem ir jābūt trešās puses izsniegtiem (fails jānosauc šādi “XXX (UZVĀRDS) – Supporting documents.pdf”). |
| --- | --- |

d)

izglītību apliecinošu diplomu kopijas un ar profesionālo pieredzi saistītu dokumentu un sertifikātu kopijas, sagrupējot tās vienā pdf dokumentā. Nepietiek ar to, ka tiek iesūtīts vienīgi b) punktā minētais curriculum vitae. Apliecinošajiem dokumentiem ir jābūt trešās puses izsniegtiem (fails jānosauc šādi “XXX (UZVĀRDS) – Supporting documents.pdf”).

Ja šie dokumenti netiks iekļauti, pieteikums tiks atzīts par nederīgu.

Visiem d) punktā minētajiem apliecinošajiem dokumentiem ir jābūt numurētiem (1., 2. pielikums utt.) un sagrupētiem tā, kā minēts iepriekš.

Netiks izskatīti tie pieteikumi, kas nosūtīti pa pastu vai izmantojot mākonī izvietotus datu uzglabāšanas risinājumus vai failu koplietošanas platformas.

Sekmīgajam kandidātam tiks lūgts uzrādīt iepriekš minēto dokumentu oriģinālus.

Kandidāti saņems e-pastu, kas apstiprina viņu pieteikuma saņemšanu. Tomēr var rasties tehniskas grūtības, kas ietekmē e-pastu nosūtīšanu. Tādēļ, ja kandidāti nesaņem e-pastu, kas apstiprina pieteikuma saņemšanu, viņi tiek aicināti rakstīt uz šādu adresi: applications.management@consilium.europa.eu. Tā kā konsultatīvā atlases komiteja sāks darbu drīz pēc pieteikumu iesniegšanas termiņa, jebkāda sarakste par pieteikuma saņemšanu būtu jāveic nedēļā pēc minētā termiņa.

DAUDZVEIDĪBA UN IEKĻAUTĪBA

PĢS ir apņēmības pilns veicināt daudzveidību un iekļautību. Sīkāku informāciju skatīt attiecīgajā paziņojumā: https://www.consilium.europa.eu/lv/general-secretariat/jobs/diversity-and-inclusion/.

PIETEIKUMU ATKĀRTOTA IZSKATĪŠANA

Sīkāka informācija par procedūrām, kas saistītas ar sūdzībām, ar pārsūdzībām un vēršanos pie Eiropas Ombuda, pieejama šeit:

https://www.consilium.europa.eu/media/56645/complaint-lv.pdf

DATU AIZSARDZĪBA

Noteikumi, ar kuriem reglamentē personas datu apstrādi saistībā ar šo atlases procedūru, ir izklāstīti paziņojumā par privātumu:

https://www.consilium.europa.eu/media/56669/jobs-data-protection-083r00-lv.pdf

---

(1)  https://www.consilium.europa.eu/media/53263/gsc-manager-profile-lv.pdf

(2)  Eiropas Savienības Civildienesta noteikumu (“Civildienesta noteikumi”) 5. panta 3. punkta c) apakšpunktā paredzēts, ka kandidātiem ir nepieciešams vismaz:

| i) | izglītības līmenis, kas atbilst pabeigtām augstskolas studijām, ko apliecina ar diplomu, ja parastais augstākās izglītības iegūšanas ilgums ir četri gadi vai vairāk; vai |
| --- | --- |

i)

izglītības līmenis, kas atbilst pabeigtām augstskolas studijām, ko apliecina ar diplomu, ja parastais augstākās izglītības iegūšanas ilgums ir četri gadi vai vairāk; vai

| ii) | izglītības līmenis, kas atbilst pabeigtām augstskolas studijām, ko apliecina ar diplomu, un vismaz viena gada atbilstoša profesionāla pieredze, ja parastais augstākās izglītības iegūšanas ilgums ir vismaz trīs gadi. |
| --- | --- |

ii)

izglītības līmenis, kas atbilst pabeigtām augstskolas studijām, ko apliecina ar diplomu, un vismaz viena gada atbilstoša profesionāla pieredze, ja parastais augstākās izglītības iegūšanas ilgums ir vismaz trīs gadi.

(3)  Eiropas Savienības Civildienesta noteikumi un Savienības Pārējo darbinieku nodarbināšanas kārtība, kas noteikti ar Padomes Regulu (EEK, Euratom, EOTK) Nr. 259/68 (OV L 56, 4.3.1968., 1. lpp.), konsolidētais teksts pieejams šādā adresē:

https://eur-lex.europa.eu/legal-content/LV/TXT/?uri=CELEX%3A01962R0031-20220101.

(4)  Šī e-pasta adrese ir saistīta ar funkcionālo pastkastīti un var apstrādāt tikai tos ziņojumus, kam ir “normāls” jutības iestatījums; ar citu jutības iestatījumu (piemēram, “personīgi”, “privāti”, “konfidenciāli” vai šifrētus e-pastus) nosūtītus e-pastus nav iespējams apstrādāt. Tāpēc lūdzam izvēlēties jutības iestatījumu “normāls”. Jūsu e-pasta apjoms nedrīkst pārsniegt 25 MB. Ja jūsu e-pasts kopā ar pielikumiem pārsniedz šo maksimāli pieļaujamo apjomu, lūdzam sadalīt pielikumus pa vairākiem e-pastiem.

(5)  Ja Jums ir nepieciešams vairāk informācijas un/vai Jūs saskaraties ar tehniskām problēmām, lūdzu, nosūtiet e-pastu uz šādu adresi: applications.management@consilium.europa.eu.

---